ai4bharat/Pralekha huggingface dataset:
ریلوے کی وزارت
نیو اشٹی-احمد نگر نئی لائن کا افتتاح اور افتتاحی رن نیو اشٹی-احمد نگر ڈیمو سروس کو جھنڈی دکھا کر روانہ کیا گیا
نیو اشٹی-احمد نگر ڈی ای ایم یو  سروس کے افتتاحی رن کو مہاراشٹر کے وزیر اعلیٰ جناب ایکناتھ شندے  نے مہاراشٹر کے نائب وزیراعلی جناب دیویندر فڑنویس، حکومت ہند کے وزیر مملکت برائے ریلویز، کوئلہ اور کانکنی جناب راؤ صاحب داداراؤ پاٹل دانوے کی موجودگی میں آج نیو اشٹی ریلوے اسٹیشن پر ہری جھنڈی دکھا کر روانہ کیا۔ ریلوے،۔ اس سے قبل، نیو اشٹی-احمد نگر نئی لائن  کا افتتاح تختی کی نقاب کشائی کرتے ہوئے کیا گیا۔
حکومت مہاراشٹر کے محصولات، مویشی پروری اور ڈیری کی ترقی کے وزیر جناب رادھا کرشنا ویکھے پاٹل، ۔ مہاراشٹر کی سابقہ وزیر محترمہ پنکجا منڈے، ممبران پارلیمنٹ ڈاکٹر پریتم منڈے، ڈاکٹر سوجے ویکھے پاٹل، ایم ایل سیز جناب سریش دھاس، جنابرام شندے، ایم ایل یز جناب بالاصاحب اجابے، جناب لکشمن پوار، سابق ایم ایل اے جناب شیواجی کارڈیلے اور محترمہ پلوی دھونڈے، ناگرادھیکشا بھی اس موقع پر موجود تھے۔
پس منظر اور فوائد:
- 66 کلومیٹر نئی اشٹی-احمد نگر براڈ گیج لائن 261 کلومیٹر احمد نگر-بیڑ-پرلی ویج ناتھ نئی براڈ گیج لائن پروجیکٹ کا ایک حصہ ہے جو حکومت ہند اور ریاستی حکومت کے درمیان 50-50 لاگت کے اشتراک پر مبنی ہے۔
- ڈیمو سروس نیو اشٹی-احمد نگر بیلٹ اور قریبی علاقوں کے رہائشیوں کے لیے بہتر رابطے کو یقینی بنائے گی۔
- یہ مقامی تجارت اور صنعتوں کو فروغ دے گا اور اس طرح مراٹھواڑہ خطے کی سماجی و اقتصادی ترقی کو فروغ دے گا۔
- ڈی ایم یو ٹرین احمد نگر سے صبح 07.45 بجے روانہ ہوگی اور صبح 10.30 بجے نیو اشٹی پہنچے گی اور اس کے بدلے میں صبح 11.00 بجے نیو اشٹی سے روانہ ہوگی اور دوپہر 1.55 بجے احمد نگر پہنچے گی۔ یہ ٹرین اتوار کے علاوہ روزانہ چلے گی۔
- یہ ڈیمو ٹرین کڑا، نیو دھنورا، سولاپور واڑی، نیو لونی اور نارائنڈوہو میں رکے گی۔
۔۔۔۔۔۔۔۔۔۔۔
ش ح۔ا ک ۔ن ا۔
U-10662
(Visitor Counter : 67
وزارت خزانہ
سرکاری اسٹاک کی فروخت کیلئے نیلامی
نئی دہلی، 24 جون 2019، حکومت ہند نے قیمت پر مبنی نیلامی کے ذریعہ مشتہر رقم 3000 کروڑ روپئے  کے عوض سرکاری اسٹاک ، 2021 کا 7.00 فی صد  مشتہر رقم 3000 کروڑ روپئے  کے عوض سرکاری اسٹاک ، 2026 کا 7.27 فی صد  مشتہر رقم 5000 کروڑ روپئے  کے عوض حکومت ہند کے فلوٹنگ ریٹ بانڈس ، 2031 ،  مشتہر رقم 2000 کروڑ روپئے  کے عوض سرکاری اسٹاک 2039 کا 7.62 فیصد  مشتہر رقم 4000 کروڑ روپئے  کے عوض سرکاری اسٹاک ، 2059 کا 7.63 فی صد فروخت کرنے کا اعلان کیا ہے۔ نوٹیفائیڈ رقم کی زیادہ سے زیادہ حد 17000 کروڑ روپئے ہے ۔ حکومت ہند کے پاس مذکورہ تمسکات میں سے ایک یا زیادہ کے لئے 1000 کروڑ روپئے تک کی اضافی خریداری کو اپنے پاس رکھنے کا اختیار ہے ۔ یہ نیلامی ملٹی پل پرائز میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 28؍ جون ، 2019 ء  کیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 28؍ جون ، 2019 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 11.30 بجے سے لے کر دوپہر 12.00 بجے کے درمیان داخل کیا جانا چاہیئے اور مقابلہ جاتی بولیوں کو صبح 11.30 بجے سے لے کر دوپہر 12.30 کے درمیان تک داخل کیا جانا لازم ہے ۔
نیلامی کے نتائج کا اعلان 28 ، جون ، 2019 ء  کو کیا جائے گا اور کامیاب طور سے بولی لگانے والے افراد کو یکم جولائی ،2019ء  ادائیگی کر دینی لازمی ہو گی ۔
مذکورہ اسٹاک ‘ مرکزی حکومت کے تمسکات سے متعلق سودوں کے قواعد اور رہنما خطوط کے تحت ’ ، ‘‘ جب جاری کئے گئے ’’ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ م ف
U-2871
(Visitor Counter : 38
امور داخلہ کی وزارت
لاک ڈاؤن میں مزید دو ہفتے کی توسیع کر دی گئی ہے جس کا نفاذ 4 مئی 2020 سے ہوگا
نئی دہلی، یکم مئی 2020 / ملک میں کووڈ – 19 کی صورتحال میں لاک ڈاؤن اقدامات کی وجہ سے ہونے والی بہتری کے پیش نظر اور تفصیلی جائزے کے بعد حکومت ہند کی امور داخلہ کی وزارت ایم ایچ اے نے آج قدرتی آفات سے نمٹنے کے قانون 2005 کے تحت ایک حکم جاری کیا ہے جس کے تحت لاک ڈاؤن کی مدت مزید دو ہفتے کے لیے بڑھائی گئی ہے۔ اس توسیع کی مدت 4 مئی 2020 سے شروع ہوگی۔ وزارت داخلہ نے اس مدت میں مختلف سرگرمیوں کو ضابطے میں لانے کے لیے نئے رہنما خطوط بھی جاری کیے ہیں ۔ یہ رہنما خطوط ملک کے کووڈ – 19 سے متاثر ہونے کے تحت مختلف ضلعوں کو ریڈ ہاٹ اسپاٹ ، گرین اور آرینج زون میں تقسیم کرنے کی بنیاد پر تشکیل دیئے گیے ہیں۔ رہنما خطوط میں گرین اور اورینج زون میں آنے والے ضلعوں میں خاطر خواہ نرمیاں دی گئی ہیں۔
ریڈ، گرین اور اورینج زون کے طور پر ضلعوں کی نشاندہی کرنے کے طریقۂ کار کو مورخہ 30 اپریل 2020 کے خط میں تفصیل سے بیان کیا گیا ہے۔ یہ خط صحت اور خاندانی بہبود کی وزارت نے جاری کیا ہے۔ گرین زون وہ ضلعے ہوں گے جن میں آج تک کوئی بھی تصدیق شدہ کیس نہیں پایا گیا ہے یا پچھلے 21 دن میں کوئی تصدیق شدہ کیس نہیں پایا گیا ہے۔ اضلاع کو ریڈ زون اس بنیاد پر قرار دیا گیا ہے کہ اس میں مجموعی طور پر کتنے کیس سرگرم ہیں ، تصدیق شدہ کیسوں کے دوگنا ہونے کی شرح کیا ہے۔ وہ اضلاع جنہیں نہ تو ریڈ قرار دیا گیا ہے اور نہ ہی گرین قرار دیا گیا ہے ان کی نشاندہی اورینج زون کے طور پر کی گئی ہے۔ اضلاع کو ریڈ ، گرین اور اورینج زون میں تقسیم کیے جانے کی جانکاری صحت اور خاندانی بہبود کی وزارت کی طرف سے ریاستوں اور مرکز کے زیر انتظام علاقوں کو ہفتہ وار بنیاد پر یا اس سے پہلے ہی ضرورت کے مطابق دے دی جائے گی۔ ریاستیں اور مرکز کے زیر انتظام علاقے اضافی ضلعوں کو بھی ریڈ اور اورینج زون میں شامل کر سکتے ہیں۔ البتہ وہ ریڈ یا اورینج زون کی صحت اور خاندانی بہبود کی وزارت کی تیار کردہ فہرست میں اضلاع کی تعداد کم نہیں کر سکتے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2200
(
جل شکتی وزارت
زمینی پانی کا استعمال
نئی دلّی ، 20 دسمبر / یہ محکمہ کمیونٹی کی شرکت سے پانی کے وسائل کے پائیدار انتظام کے لئے 6000 کروڑ روپئے کی ایک مرکزی شعبہ جاتی اسکیم، اٹل بھو جل یوجنا  کو نافذ کر رہا ہے ۔ اٹل جل ، پانی کے تناؤ والے 81 اضلاع اور سات ریاستوں یعنی گجرات ، ہریانہ ، کرناٹک ، مدھیہ پردیش ، مہا راشٹر ، راجستھان اور اتر پردیش کی 8774 گرام پنچایتوں میں پائلٹ پروجیکٹ کی بنیاد پر نافذ کی جا رہی ہے ۔ اس اسکیم میں کئی سرگرمیاں شامل ہیں ، مثلاً برادریوں کی شرکت کے ساتھ گرام پنچایت کی سطح پر واٹر سکیورٹی پلان کی تیاری تاکہ دستیاب زمینی پانی اور سطح کے پانی کو موثر انداز میں تمام مقاصد کے لئے ، جس میں زراعت کا شعبہ شامل ہے ، استعمال کیا جائے ، جس سے کسانوں کی اضافی پیداوار اور پائیدار معاش وغیرہ میں بے حد مدد ہو سکتی ہے ۔ اس کے علاوہ ، زمینی پانی کے وسائل پر انحصار میں بھی کمی آئے گی ۔
مزید ، اگرچہ پانی ریاست کا موضوع ہے ، پھر بھی مرکزی حکومت کے ذریعہ ملک میں کسانوں اور عام آدمیوں کے مفاد میں زمینی اور سطح کے پانی کے موثر استعمال کے لئے کئی پالیسی اقدامات اور اسکیمیں اختیار کی گئی ہیں ۔ اس سلسلے کے کچھ اہم اقدامات ضمیمے میں دیئے گئے ہیں ۔
یہ اطلاعات جل شکتی کے وزیر مملکت جناب بشو یسور تودو کے ذریعہ آج راجیہ سبھا میں ایک تحریری جواب میں دی گئی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14975
(Visitor Counter : 55
سماجی انصاف اور تفویض اختیارات کی وزارت
سماجی انصاف اورتفویض اختیارات کی وزارت کی اعلیٰ کارپوریشنو ں نے لون میلہ اور بیداری کیمپ نیزٹول کٹ  کی تقسیم کا اہتمام کیا
سماجی انصاف اور تفویض اختیارات کی وزارت کے اعلیٰ کارپوریشنوں نے آج اے ٹی ڈی سی سنٹر، سنسکار آشرم کمپلیکس، دلشاد گارڈن، نئی دہلی میں ایک لون میلہ-کم-بیداری کیمپ اور ٹول کٹ  کی تقسیم کا اہتمام کیا۔
کئی معززشخصیات بشمول جناب پربھات کمار سنگھ، منیجنگ ڈائریکٹر، نیشنل صفائی ملازمین مالیات اور ترقیاتی کارپوریشن  ، جناب رجنیش کمار جیناو، چیئرمین-کم-منیجنگ ڈائریکٹر، نیشنل شیڈول کاسٹ فائنانس اینڈ ڈیولپمنٹ کارپوریشن  اور قومی پسماندہ طبقات کے فائنانس اور ڈیولپمنٹ کارپوریشن ، جناب وجے ماتھر ڈی جی اور سی ای او، اے ٹی ڈی سی اور سیکورٹی پرنٹنگ اینڈ منٹنگ کارپوریشن آف انڈیا لمیٹڈ  کے نمائندے اس موقع پر موجود تھے۔
پروگرام کے دوران، 70 صفائی کرمچاری امیدواروں کو ایس پی ایم سی آئی ایل۔ این ایس کے ایف ڈی سی سی ایس آر پروجیکٹ کے تحت اے ٹی ڈی سی کے ذریعے تربیت یافتہ ٹول کٹ  تقسیم کی گئیں۔ امیدواروں کو ملازمت کے مراسلے بھی فراہم کیے گئے۔ اس کے علاوہ، سماجی انصاف اور تفویض اختیارات کی وزارت کے اعلیٰ کارپوریشنوں کے تحت مستفید ہونے والوں کو بھی قرض کی منظوری/ریلیز لیٹر تقسیم کیے گئے۔
پروگرام کے دوران این ایس کے ایف ڈی سی کی جانب سے ایک صحت و بیداری سے متعلق ایک کیمپ کا بھی انعقاد کیا گیا ،جس میں ماہرین امراض چشم، امراض نسواں اور جنرل فزیشن کے ماہر ڈاکٹروں نے حصہ لینے والے مستفیدین کی طبی جانچ کی ۔مستفیدین کو مفت ادویات اور چشمے بھی فراہم کئے گئے۔
معززشخصیات نے مستفیدین سے خطاب کیا اور ان سے اپیل کی کہ وہ اپنی تنظیموں کی جانب سے مستفیدین کی فلاح و بہبود اور ترقی کے لیے چلائی جارہی اسکیموں سے فائدہ اٹھائیں اور ان کی سماجی و اقتصادی حیثیت کو بلند رکھیں۔
سماجی انصاف اور تفویض اختیارات کی وزارت
ڈی ای پی ڈبلیو ڈی کل دماغی صحت کا عالمی دن منائے گا
نئی دہلی، 9 اکتوبر 2019، سماجی انصاف او تفویض اختیارات کے محکمے برائے معذور افراد کی خود مختاری  10 اکتوبر 2019  کو دماغی صحت کا عالمی دن منانے جارہا ہے۔ محکمہ نے سلسلے وار کئی سرگرمیاں شروع کی ہیں۔جن کی انجام دہی محکمے کے مختلف قومی اداروں کے ذریعہ ہفتے کے دوران کی جائے گی تاکہ دماغی صحت مسائل کے بارے میں بیداری پیدا کی جاسکے۔ان مسائل میں مرض بڑھنے سے روکنے کے لئے ابتدائی علامات کی نشاندہی اور باز آباد کاری/ کامیاب طور پر علاج کئے گئے ذہنی طور پر بیمار افراد کو اصل دھارے میں لانا وغیرہ شامل ہیں۔ یہ سرگرمیاں درج ذیل ہیں۔
- نکڑ ناٹک
- طلبا میں برین اسٹورمنگ اجلاس
- خوشی کے لئے دوڑ
- ٹاک شوز
- ہیومن چین اسمائلی
- موضوع سے متعلق متعدد پوسٹرس اداروں میں واقع نمایاں اور اہم مقامات پر ڈسپلے کئے جاسکتے ہیں۔
- مختلف فیکلٹی ارکان پر مشتمل سیمیناروں کا انعقاد
- اسٹیج پلے، ٹھیئٹر، مضمون نگاری اور ڈیبیٹ مسابقہ سمیت بیداری سرگرمیاں
- ایسی کامیاب کہانیوں کی تشہیر کرنا، جس میں لوگوں نے پژمردگی اور مایوسی، خودکشی کے رجحانات وغیرہ پر قابو پایا ہو اور جو اب معاشرے سے اچھے طور سے جڑے ہوئے ہوں
- اداروں کے اطراف میں واقع مختلف غیر سرکاری تنظیموں میں بیداری پیدا کرنا
- والدین اور نوجوانوں کو آگاہ کرنے کے لئے رہائشی علاقوں میں میٹنگوں کا انعقاد کرنا
- دس اکتوبر 2019 کو پورے دن کا خصوصی پروگرام منعقد کیا جاسکتا ہے جس میں 2019 کے اصل موضوع پر توجہ مرکوز کی جائے گی اور وہ موضوع دماغی صحت کا فروغ اور انسداد خودکشی ہے۔
U- 4524
(Visitor Counter : 77
ماحولیات، جنگلات اور موسمیاتی تبدیلی کی وزارت
سی پی سی بی نے این سی آر ریاستوں کے آلودگی کنٹرول سے متعلق بورڈ سے ہوا کی آلودگی کو کنٹرول کرنے کے لیے فوری اور موثر اقدامات کرنے کے لیے کہا
سی پی سی بی نے عوم سے زور دے کر کہا ہے کہ وہ سمیر ایپ کے ذریعے آلودگی سے متعلق سرگرمیوں کے بارے میں فیڈ بیک فراہم کریں
آنے والے دنوں میں ہوا کا معیار نہایت خراب رہے گا
نئی دہلی،4/جنوری 2021، آلودگی کو کنٹرول کرنے سے متعلق مرکزی بورڈ سی پی سی بی دلی –این سی آر میں ہوا کے معیار اور موسمیاتی منظر نامے کا مسلسل جائزہ لے رہا ہے۔ ہندوستانی محکمہ موسمیات کی جانب سے موصولہ پیش گوئی کے مطابق آلودگی کے اخراج کے سبب دلی میں وینٹی لیشن کے حالات خراب رہنے کا امکان ہے، جس کے سبب آنے والے دنوں میں ہوا کے معیار کا اشاریہ  کے نہایت خراب زمرے میں رہنے کی پیش گوئی کی گئی ہے۔
نئے سال کی تقریبات کے دوران بڑھتی ہوئی سرگرمیوں کے پیش نظر اور ہوا کے خراب ہوتے ہوئے معیار کے سبب سی پی سی بی نے 23 دسمبر 2020 کو ایک حکم نامہ جاری کیا تھا، جس کے ذریعے دلی میں آلودگی کنٹرول کرنے سے متعلق کمیٹی ڈی پی سی سی اور این سی آر میں واقع ریاستوں ہریانہ، اترپردیش اور راجستھان کی ریاستی آلودگی کنٹرول کرنے سے متعلق بورڈ کو درج ذیل باتوں کو یقینی بنانے کی ہدایت دی گئی۔2 جنوری 2021 تک ہاٹ مکس پلانٹ اور پتھر توڑنے کی تمام سرگرمیاں ہر وقت بند رہیں گی۔زیادہ دھول پیدا کرنے والی سڑکوں پر خاص طور سے روڈ کی صفائی اور پانی چھڑکنے کی سرگرمیوں میں اضافہ کیا جائے۔تعمیراتی سائڈوں پردھول کم کرنے کے لیے رہنما خطوط / معیاری آپریٹنگ طریقہ کار کو یقینی بنایا جائے گا۔ اس کی خلاف ورزی کی صورت میں خلاف ورزی کرنے والے افراد کے خلاف سخت کارروائی کی جائے گی۔ مثلاً ان کے اوپر جرمانہ عائد کیا جائے گا۔ اسی طرح تعمیراتی سرگرمیوں کو عارضی طور پر بند کردیا جائے گا۔یہ ایجنسیاں پٹاخوں کی فروخت پر ممانعت اور پٹاخوں کے استعمال سے متعلق معزز عدالتوں اور نیشنل گرین ٹریبونل کے احکامات کی لازمی طور پر بجا آوری کو یقینی بنائیں گے۔
اتکرش پنوار بنام آلودگی کنٹرول کرنے سے متعلق مرکزی بورڈ کے معاملے میں 15 اکتوبر 2019 کے نیشنل گرین ٹریبونل  کے حکم نامے کے مطابق قومی خطہ راجدھانی میں تمام اینٹ کے بھٹے پہلے سے ہی بند ہیں۔
سی پی سی بی نے اس سال 15 اکتوبر کی تاریخ سے دلی-این سی آر میں حالات کا معائنہ کرنے کے لیے 50 ٹیمیں تعینات کی ہیں، جو کہ زمینی سطح پر صورت حال کا جائزہ لے رہی ہیں اور دلی-این سی آر میں فضائی آلودگی کو کنٹرول کرنے کے لیے موثر اقدامات کے نفاذ کو یقینی بنارہی ہیں۔ یہ ٹیمیں دلی- این سی آر خطے میں آلودگی سے متعلق اہم مقامات اور دیگر علاقوں کا دورہ کررہی ہیں اور متعدد رہنما خطوط / ضابطوں کی خلاف ورزی سے متعلق رپورٹ سمیر ایپ کے ذریعے کررہی ہیں۔
این سی آر ریاستوں کے ڈی پی سی سی، ایس پی سی پی اور متعدد مرکزی و ریاستی ایجنسیوں سے فوری طور پر موثر اقدامات کرنے کی درخواست کی گئی ہے، جس سے آلودگی کی روک تھام میں مدد ملے گی۔
سی پی سی بی نے عوام سے زور دے کر کہا ہے کہ وہ سمیر ایپ کے ذریعے آلودگی پھیلانے والی سرگرمیوں کے بارے میں فیڈ بیک مہیا کرائیں۔ اینڈرائیڈ فون اور آئی او ایس کے لیے سمیر ایپ کو گوگل پلے اسٹور  سے اور ایپ اسٹور سے بالترتیب  ڈاؤن لوڈ کیا جاسکتا ہے۔
۔۔۔۔۔۔۔۔۔۔۔
U-83
م ن۔ م ع ۔ ت ع۔

(Visitor Counter : 148
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 166.17 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 11.02 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،05 فروری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,66,17,16,335
|
|
دستیاب خوراک
|
|
11,02,64,356
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 166.17کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.02 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
جل شکتی وزارت
لاک ڈاؤن کے دوران دریا کی آلودگی
نئی دہلی18،مارچ2021
جل شکتی اور سماجی انصاف وتفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں بتایا کہ سینٹرل پالیوشن کنٹرول بورڈ  کی جانب سے دی گئی اطلاع کے مطابق ملک میں کووڈ-19 عالمی وبا کی وجہ سے لگنے والے لاک ڈاؤن کے اثرات کا جائزہ لینے کے لئے مارچ اور اپریل 2020 کے دوران اسٹیٹ پالیوشن کنٹرول بورڈز ، پالیوشن کو کنٹرول کرنے والی کمیٹیوں کی طرف سے دریاؤں کے پانی کی کوالٹی کی نگرانی کی گئی تھی۔ یہ نگرانی 19 بڑے دریاؤں میں کی گئی تھی جن میں بیاس، برہم پتر، بیترنی، برہمانی، کاویری چمبل، گنگا، گھاگرا، گوداوری، کرشنا مہاندی، ماہی، نرمدا ،پینار، سابرمتی، ستلج، سورن ریکھا، تاپی اور یمنا شامل ہیں۔ یہ جائزہ پیرامیٹرس کی نگرانی پر مبنی تھا۔
دریاؤں کے پانی کے معیار کی نگرانی کے نتائج کی بنیاد پر کچھ دریاؤں کے پانی کے معیار میں بہتری دیکھی گئی ہے۔ ان دریاؤں میں برہمی، برہم پتر، کاویری، گوداوری، کرشنا، تاپی اور یمنا وغیرہ شامل ہیں۔ پانی کے معیار میں بہتری کی وجہ سے ان دریاؤں میں کم سے کم صنعتی کچرے کا چھوڑا جانا اور انسانوں، مویشیوں کی نقل وحمل وسرگرمیوں کا نہ ہونا ہے۔ بیاس، چمبل، گنگا، ستلج اور سورن ریکھا دریاؤں کے معاملے میں کوئی بہتری نہیں دیکھی گئی۔ سابرمتی اور ماہی دریاؤں کے معاملے میں پانی کی کوالٹی میں کوئی تبدیلی نہیں ہوئی۔ اس طرح لاک ڈاؤن کا اثر بنانے کےلئے کوئی واضح رجحان نہیں دیکھا گیا۔
سی پی سی بی، ایس پی سی بی، پی سی سی کے اشتراک سے دریاؤں کے پانی کے معیار کی لگاتار نگرانی کررہا ہے۔ وہ نیشنل واٹر کوالٹی مانیٹرنگ پروگرام کے تحت مانیٹرنگ اسٹیشنوں کے ایک نیٹ ورک کے ذریعے ملک میں دریاؤں اور دیگر آبی ذخائر کے پانی کی کوالٹی کی نگرانی کررہا ہے۔ ستمبر 2018 کی سی پی سی بی کی ایک رپورٹ کے مطابق 351 آلودہ دریا کی پٹیاں، بی او ڈی کے اعتبار سے نگرانی نتائج کی بنیاد پر 323 دریاؤں پر نشان زد کی گئیں۔
...............................................................
ش ح، ح ا، ع ر
U-2750
(Visitor Counter : 97
نوجوانوں کے امور اور کھیل کود کی وزارت
فٹ انڈیا پلاگ رن میں قوم کا تخیل شامل ہوا
2اکتوبر کو ملک بھر میں 2ہزار سے زیادہ پلاگ رن کا انعقاد کیا جائے گا
جناب کرن رجیجو اندراگاندھی اسٹیڈیم میں فٹ انڈیا پلاگ رن کو جھنڈی دکھا کر روانہ کریں گے
نئی دہلی،یکم؍اکتوبر/
نوجوانوں کے امور اور کھیلوں کے وزیر  جناب کرن رجیجو مہاتما گاندھی کی 150ویں یوم پیدائش کے موقع پر فٹ انڈیا پلاگ رن کو جھنڈی دکھا کر روانہ کریں گے۔ پلاگ رن کی وجہ سے ایتھلیٹس، بالی ووڈ اداکار، بہت سے اسکول، کارپوریٹ ادارے، میونسپل کارپوریشن، صنعتی ادارے اور افراد یکجا ہوئے ہیں۔ سماج کے سبھی طبقوں کے ایک چست درست اور مزید صاف ستھرے ملک کے تئیں ایک قدم میں شمولیت سے متعلق جوش اور ولولے کے بارے میں وزیر موصوف نے کہا کہ ‘اس جذبہ کو دیکھ کر کافی حوصلہ مل رہا ہے جو فٹ انڈیا پلاگ رن کی وجہ سے پیدا ہوا ہے۔ عزت مآب وزیر اعظم کی دور اندیشی کو 2 اکتوبر کو عملی جامہ پہنایا گیا۔ البتہ پلاگ رن ایک تحریک کی محض شروعات ہے جو ہر بھارتی کی زندگی کا حصہ بن جائے گی اور سبھی گروپوں اور اداروں کی مدد سے، مجھے یقین ہے کہ یہ ایک بڑی عوامی تحریک کی شکل اختیار کرلے گی’۔
1196 سے زیادہ کیندریہ ودیالیہ سنگٹھن اسکولوں کے طلبا بھارت کی سبھی ریاستوں میں پلاگنگ کریں گے۔ جنوبی دہلی کے میونسپل اسکولوں کے 581 طلبا، دہلی کے جنوبی علاقے میں صفائی ستھرائی کریں گے اور 2500 ریزیڈینٹ ویلفیئر ایسوسی ایشنوں کے ارکان دہلی این سی آر کی صفائی ستھرائی کریں گے۔ کلٹ فٹ، الٹی میٹ ٹیبل ٹینس لیگ جیسی کھیلوں کی لیگز، فکی، سی آئی آئی، پی ایچ ڈی چمبرز اور ایسوچیم سمیت کامرس کے سبھی سرکردہ ایوان ملک بھر میں اس پلاگ میں شرکت کررہے ہیں۔محض نوئیڈا اتھارٹی ہی 2اکتوبر کو مزید صاف ستھرے شہر کی غرض سے نوئیڈا میں 100 پلاگ رن کا اہتمام کررہی ہے۔نہرو یووا کیندر، این ایس ایس مراکز اور ملک بھر کے سرکاری اور پرائیویٹ ادارے اِس بات کو یقینی بنانے کے لئے کہ چستی اور درستی اور صفائی ستھرائی، عوامی زندگی کا ایک طریقہ کار بن جائے۔ پلاگ رن کا اہتمام کررہے ہیں۔
کے وی اس موقع کے لئے کس طرح تیاری کررہے ہیں، کیندریہ ودیالیہ سنگٹھن کے کمشنر جناب سنتوش کمار مل نے کہا کہ ‘والدین کو پلاگنگ کے تصور کی وضاحت کے لئے ہم نے ایک خصوصی والدین اساتذہ میٹنگ کا انعقاد کیا ہے۔ اس سے فٹ انڈیا پلاگ رن کے لئے 2 اکتوبر کو انہیں اپنے بچوں کو بھیجنے کے لئے تحریک دینے میں مدد ملے گی اور بہت سے لوگ خود کو اِس تحریک میں شریک کرنا چاہتے ہیں’۔
عزت مآب جناب نریندر مودی نے 29 ستمبر 2019 کو اپنے من کی بات خطاب کے نشریے میں قوم کے نام ایک اپیل کی ہے، جس میں ہر بھارتی شہری سے کہا گیا ہے کہ وہ پلاگنگ کے ذریعہ اپنی زندگی میں چستی ودرستی کو صفائی ستھرائی سے جوڑے۔ اپنے خطاب میں وزیر اعظم نے کہا ‘ کھیلوں کی وزارت باپو کے 150 ویں یوم پیدائش کے موقع پر فٹ انڈیا پلاگ رن کا انعقاد کررہی ہے۔ اس اقدام کی شروعات 2اکتوبر سے ہوگی اور ہم سبھی کو لازمی طور پر یہ یقین دہانی کرنی چاہئے کہ ہم سبھی لوگ 2کلو میٹر تک جوگنگ کریں اور راستے میں پڑے ہوئے کچرے کو اٹھائیں۔ ایسا کرکے ہم نہ صرف اپنی صحت کا خیال کریں گے بلکہ مادر وطن کی بھی صحت کا خیال کریں گے’۔ پلاگنگ کے تصور کی تعریف کرتے ہوئے وزیر اعظم نے من کی بات کے اپنے ریڈیو نشریے میں ریپو دمن بہلوی کے بارے میں اظہار خیال کیا، جنہوں نے 5 سال پہلے دہلی میں اپنے دوڑ گروپ کے اِس تصور کو پیش کیا تھا اور پھر اس تصور سے پورے ملک کو واقف کرایا تھا۔ 5 ستمبر سے وہ پورے ملک میں پلاگنگ کررہے ہیں اور وہ اپنا یہ پلاگ 2 اکتوبر 2019 کو ممبئی میں پورا کرلیں گے۔ ریپو دمن دہلی میں فٹ انڈیا پلاگ رن میں بھی شامل ہوں گے۔
مالیاتی کمیشن
ممبئی میں مالیاتی کمیشن کی بینکروں اورمالیاتی اداروں کے سربراہان کے ساتھ میٹنگ
نئی دہلی ،10؍مئی :ممبئی میں 15ویں مالیاتی کمیشن کی بینکروں کے ایک بڑے گروپ اور مالیاتی اداروں کے سربراہان کے ساتھ چیئرمین ، جناب این کے سنگھ کے صدارت میں کمیشن کے اراکین اور سینئیرافسران کے ساتھ میٹنگ منعقد ہوئی ۔
9مئی ، 2019کو منعقدہونے والے اس اجلاس کے دوران جن اہم موضوعات کو زیربحث لایاگیاوہ درج ذیل ہیں :بینکروں نے ریاستی سرکاروں کے قرضوں کو ان کے مالی اورانتظامی بنیاد ی عناصرکے ساتھ توازن بنانے میں جاری قرض سے متعلق اورریاستوں سمیت سبھی سرکاری سیکٹروں کے قرض حاصل کرنے والوں کی صلاحیت کو درجہ بندی کرنے جیسے موضوعات پر غوروخوض کیا۔بینکروں نے یہ بھی کہاکہ مرکز اورریاستی مالی گھاٹے کے سلسلے میں دائرے کے مقام پر پبلک سیکٹرکی مکمل قرض کی ضرورتوں پردھیان دینا ضروری ہے ۔ اس کے علاوہ مالی شفافیت کو بہتربنانے اورپبلک سیکٹرکی قرض کی ضرورتوں کے سلسلے میں بازارکو واضح ہدایت حاصل ہونے کویقینی بنانایاجاناچاہیئے ۔کچھ بینکروں نے بتایاکہ مرکز اورریاستی سرکاروں کے قرضوں کی میچوریٹی بتاتی ہے کہ اگلے چارپانچ سال کے دوران مرکزاورریاستی سرکاروں پرقرض ادائیگی کا دباو رہے گا۔بینکروں نے حکومت کی جانب سے اعلان کردہ قرض میں چھوٹ اوراس کے اثرات ترجیحی سیکٹرکے قرض بینکوں کو نیاسرمایہ فراہم کرانا بازارسے قرض حاصل کرنے جیسے معاملوں پربھی گفتگوہوئی ۔یہ بھی بتایاکہ ریاستوں میں مرکزی ٹیکسوں کے تفویض کے تناظرمیں ریاستوں کے مالی ڈسی پلن شفافیت اور انتظا می بہتری مالیہ بڑھانے کے اقدامات پرمناسب دھیان دیاجاناچاہیئے ۔
اس موقع پر بینکروں اورمالیاتی اداروں کے جناب پی کے گپتا، اسٹیٹ بینک آف انڈیا ، محترمہ پی سین گپتا، بینک آف بڑودہ ، جناب دینا بندھو مہاپاترا ، بینک آف انڈیا ، جناب اے ایس راجیو ، بینک آف مہاراشٹر، جناب پالومہاپاترا ، سینٹرل بینک آف انڈیا، جناب مانس رنجن بسوال ، یونین بینک آف انڈیا، جناب کیزاد باروچہ ، ایچ ڈی ایف سی بینک لمیٹڈ ، جناب سری نواسن ویدیہ ناتھن ، ایچ ڈی ایف سی بینک لمیٹڈ، جناب سندیپ بترا، آئی سی آئی سی آئی بینک لمیٹڈ ، جناب ارون کھرانہ ، انڈس انڈبینک ، جناب کے وی ایس منی یان ، کوٹک مہندرابینک ، جناب اجے مہاجن ، آئی ڈی ایف سی فرسٹ بینک ، جناب راکیش شرما ، آئی ڈی بی آئی بینک لمیٹڈ ،موجود تھے ۔
بجلی کی وزارت
کابینہ نے جموں و کشمیر میں کیرو ہائیڈرو الیکٹرک  پروجیکٹ  پروجیکٹ کو منظوری دی
نئی دہلی،07 مارچ / اقتصادی امور سے وابستہ کابینہ کمیٹی نے محترم وزیر اعظم جناب نریندر مودی کی قیادت میں جموں و کشمیر میں میسرز چناب ویلی پاور پروجیکٹس پرائیویٹ لمیٹیڈ  کے ذریعے  کیرو ہائیڈرو الیکٹرک  پروجیکٹ کی تعمیر کے لئے سرمایہ کاری منظوری سے متعلق اجازت دے دی ہے ۔
یہ پروجیکٹ 4287.59 کرو ڑروپئے کی تخمینہ لاگت سے عملی جامہ پہنایا جائے گا ۔  ، جس میں دورانِ تعمیر عائد ہونے والا سود اور غیر ملکی عنصر  بھی شامل ہے ، جو 426.16 کروڑ روپئے کے بقدر ہے اور میسرز سی وی پی پی پی ایل میں این ایچ پی سی کے ذریعے مساوی سرمایہ حصص کے طور پر 630.28 کروڑ روپئے کا سرمایہ بھی شامل ہے اور اس کا تعلق کابینہ کے ذریعے پہلے سے منظور شدہ ما قبل ِ تعمیرات کی 70 کروڑ روپئے کی سرگرمیوں سمیت کیرو ایچ ای پروجیکٹ  سے ہے ۔ اس کے ساتھ ہی ساتھ پاکل ڈل ایچ ای پروجیکٹ کو بھی عملی جامہ پہنانے کی منظوری دی گئی ہے ۔
میسرز سی وی پی پی پی ایل ، این ایچ پی سی ، جموں و کشمیر ریاستی بجلی ترقیات کارپویشن  اور پی ٹی سی کے زمرے میں شامل ایک مشترکہ کاروباری کمپنی ہے ، جن کی مساوی سرمایہ حصص شراکت داری اور شیئر ہولڈنگ بالترتیب 49 فی صد ، 49 فی صد اور 2 فی صد ہے ۔
یہ پروجیکٹ جموں و کشمیر کے ضلع کشت واڑ کے تحت دریائے چناب پر واقع ہے ۔ گہری ترین بنیاد کے ساتھ 135 میٹر بلند کنکریٹ کی قوت ثقل پر مشتمل باندھ کی تعمیر ، 4 سرکلر ، 5.5 میٹر کی داخلی لمبائی والے پریشر شافٹ ، جو 316 میٹر سے 322 میٹر کی طوالت پر مشتمل ہوں گے ، ایک زیرِ زمین پاور ہاؤس اور ٹیل ریس کی 4 سرنگیں ، گھوڑے کی نعل کی شکل میں ، 7 میٹر قطر والی 165 سے 190 میٹر کی دیگر تعمیرات بھی اس میں شامل ہیں ۔
یہ پروجیکٹ شمالی گرڈ کے لئے از حد درکار بجلی فراہم کرے گا اور جموں و کشمیر کے دور دراز علاقوں کی ترقی کے عمل کو مہمیز کرے گا ۔ اس پروجیکٹ کے بارے میں توقع کی جاتی ہے کہ یہ ساڑھے چار برسوں کی مدت میں مکمل ہو گا ۔
کیرو ایچ ای پروجیکٹ دریا کے جاری رہتے ہوئے عملی جامہ پہنائی جانے والی اسکیم کے تحت ہی تعمیر ہو گا اور اس کا ڈیزائن سندھو ندی پانی سے متعلق معاہدے 1960 کی ضروریات کے مطابق تیار کیا گیا ہے ، جس کی تنصیبی صلاحیت 624 میگا واٹ  کے بقدر ہے ۔ یہ پروجیکٹ 90 فی صد قابلِ انحصار برس میں 2272.02 ایم یو بجلی پیدا کرے گا ۔
پس منظر
اس پروجیکٹ کا سنگِ بنیاد وزیر اعظم نریندر مودی نے 3 فروری ، 2019 ء کو رکھا تھا ۔
 
U. No. 1470
(Visitor Counter : 44
امور داخلہ کی وزارت
سردار پٹیل قومی اتحاد ایوارڈ کے لئے نامزدگیوں میں 31 اکتوبر 2020 تک توسیع
سردار پٹیل قومی اتحاد ایوارڈ کے لئے آن لائن نامزدگی کے عمل میں اب 31 اکتوبر 2020 تک توسیع کردی گئی ہے۔ یہ ہندوستان کے اتحاد اور یکجہتی کے شعبے میں نمایاں خدمات کے صلے میں دیا جانے والا سب سے اعلیٰ شہری ایوارڈ ہے۔ نامزدگیاں داخلی امور کی وزارت کی ویب سائٹ https://nationalunityawards.mha.gov.in پر وصول کی جارہی ہیں۔
بھارت سرکار نے سردار پٹیل کے نام پر یہ ایوارڈ قائم کیا ہے۔ یہ ایوارڈ قومی اتحاد اور یکجہتی کے مقصد کو فروغ دینے کے لئے اور مضبوط اور متحد بھارت کی قدروں کو مضبوطی فراہم کرنے کے لئے نمایاں اور تحریک دینے والی خدمات کی شناخت کرتا ہے۔
ایوارڈ کی زیبائش نیچے دی گئی ہے۔
...............................................................
م ن، ح ا، ع ر
U-4686
(Visitor Counter : 88